[{"text_idx": "#000000", "text": "Pasporto al la Tuta Mondo"}, {"text_idx": "#000001", "text": "Esplorstipendio Marjorie Boulton al Cecilia Giardini"}, {"text_idx": "#000003", "text": "Studante por doktorig\u0302o c\u0302e Ulstera Universitato, D-ro Gialdini identigis kernan mankon en la ekzistanta faka literaturo, nome la foreston de konkretaj mezuriloj kaj indikiloj por taksi la justecon de lingvopolitikaj sistemoj. La rezultinta disertacio, \"A Multidimensional Linguistic Justice Index: Measuring Language Policies through the Capability Approach\", servis kiel fundamento por la Boulton-kandidatig\u0302o. Konstruante sur antau\u0306aj kontribuoj al taksado de lingva justeco, la disertacioi traktas teoriajn kaj metodikajn demandojn en la konstruo de tia indekso.Inter aliaj celoj, la Stipendio Boulton subtenos la laboron transformi la doktoran tezon de Gialdini en libron c\u0302e internacia eldonejo."}, {"text_idx": "#000004", "text": "Naskita kaj kreskinta en Toskanio sed nun adoptita de Belfasto, D-ro Gialdini posedas bakalau\u0306ron en Politiko kaj Internaciaj Rilatoj, magistran gradon en Internaciaj Studoj, kaj PhD en Socia Politiko kun fokuso al Lingva Justeco. Ties pasio por lingvostudoj aperis dum la esploroj por magistrig\u0302o. Dum Erasmus-inters\u0302ang\u0302o c\u0302e la Universitato de H\u0302ajfo, Gialdini faris surlokajn esplorojn por sia fina tezo, fokusitajn al la rilato inter lingva diverseco kaj identeckonflikto en la S\u0302tato de Israelo\u2014specife ekzamenante la edukajn politikojn rilate al la palestinaj civitanoj de Israelo. D-ro Gialdini insistas pri la kerna graveco de lingva justeco en publikaj debatoj, ne nur pri homaj rajtoj sed ankau\u0306 rilate al politika stabileco kaj packonstruado."}, {"text_idx": "#000005", "text": "La Boulton-Stipendioj subtenas esplorojn en c\u0302iuj kampoj de la homsciencoj kaj sociaj sciencoj, precipe en rilato al interlingvistiko, lingva justeco, interkultura komunikado, Esperanto kaj parencaj fenomenoj. La Stipendioj celas omag\u0302i la kontribuojn de la forpasinta D-ino Marjorie Boulton, fekunda au\u0306toro de teatraj\u0302oj, poemoj kaj prozo en Esperanto, kiu ankau\u0306 verkis la c\u0302efan anglalingvan biografion de L. L. Zamenhof. Antau\u0306aj stipendiuloj inkluzivas la postdoktorig\u0302ajn esploristojn Edwin Michielsen (nun c\u0302e la Universitato de Honkongo) kaj Guilherme Fians (nuntempe Leverhulme Research Fellow c\u0302e la Universitato de St. Andrews), kaj doktoran kandidaton Magdalena Madany-Saa, kiu lastatempe defendis sian disertacion c\u0302e Pensilvania S\u0302tata Universitato, Usono."}, {"text_idx": "#000006", "text": "ESF laboras por progresigi la komprenadon kaj praktikadon de lingva justeco en multkultura mondo."}, {"text_idx": "#000007", "text": "Ni celas disvolvi kaj subteni altnivelan agadon pri esplorado, edukado, kaj interlingva komunikado."}, {"text_idx": "#000008", "text": "Niaj prioritatoj kaj valoroj formig\u0302as kadre de dau\u0306ra engag\u0302ig\u0302o kun la monda Esperanto-komunumo, kiel ankau\u0306 kun esploristoj, edukistoj kaj aktivuloj sur multaj prilingvaj kampoj."}, {"text_idx": "#000010", "text": "Subtenante ESF-on, vi subtenas la strebojn antau\u0306enigi lingvan egalecon en la mondo kaj justan komunikadon tra kulturoj kaj lingvogrupoj. Klaku c\u0302i tie por fari donacon."}, {"text_idx": "#000011", "text": "Els\u0302utu la plejlastan numeron de IpI (Informilo por Interlingvistoj). Por c\u0302iuj kiuj interesig\u0302as pri planlingvoj, interlingvistiko kaj lingva planado)"}, {"text_idx": "#000012", "text": "La nova blogo informas pri la laboro, servoj, atingoj, ktp de ESF, kiel publika\nvizag\u0302o de la fonduso al la klera ekstera mondo. Artikoloj estos verkitaj de la estraro,\nsubtenatoj, la konsilantaro, organizantoj de simpozioj, kaj apartaj invititoj. La blogo nun\nfunkcias; bonvolu aboni, legi la afis\u0302ojn kaj lasi komentojn!Klaku tie c\u0302i por pli da informo."}, {"text_idx": "#000013", "text": "Mi ne hezitas subteni ESF, c\u0302ar por mi tiu fondaj\u0302o estas la plej grava kaj efika por disvastigi kaj akceptigi Esperanton. Sufic\u0302as konsideri la diversajn aktivecojn, kiujn subtenas ESF, por kompreni ke la mono donita al tiu fondaj\u0302o estas bonege uzata kaj donas konkretajn kaj utilajn fruktojn."}, {"text_idx": "#000014", "text": "Mi donacas al ESF, c\u0302ar mi konsentas kaj fidas je la realigata laboro. ESF tenas kaj subtenas kelkajn el la plej gravaj spacoj por Esperanto en la reto, c\u0302iam kun moderna rigardo kaj entuziasmigaj rezultoj."}, {"text_idx": "#000015", "text": "Ligiloj al kelkaj projektoj de ESF"}, {"text_idx": "#000016", "text": ": korpuso de skribita Esperanto"}]